eBook Studii despre societate si religie - Opere Esentiale Vol.9 - Sigmund Freud
Studiile reunite in acest volum alcatuiesc partea cea mai importanta a psihanalizei aplicate. Miza teoretica este extrem de ambitioasa, si anume de a explica inceputurile principalelor dimensiuni ale culturii umane (morala, dreptul, religia), utilizand perspectiva inconstientului, asa cum va constata cititorul parcurgand celebra lucrare Totem si tabu, numita de Mircea Eliade romanul negru al psihanalizei. Nu doar trecutul indepartat al fenomenelor culturale majore face obiectul interesului intemeietorului psihanalizei, ci si viitorul lor. Religia, atat de preocupanta pentru Freud, este cercetata sub acest aspect in controversata lucrare Viitorul unei iluzii. Cunostintele puse in joc sunt impresionante: atat in Totem si tabu, cat si in Moise si religia monoteista, Freud utilizeaza informatii istorice si etnografice foarte intinse si aprofundate. Toate firele problematicii volumului se strang in amplul studiu Disconfort in cultura, unde Freud pune in discutie cultura din perspectiva fericirii individului, dovedindu-se a fi, alaturi de Nietzsche, unul dintre cei mai severi critici ai culturii prin dezvaluirea consecintelor psihice ale represiunii instinctelor. Intr-o zi, fratii alungati s-au unit, si-au ucis si devorat tatal si au pus astfel capat hoardei patriarhale. Tatal primordial violent fusese cu siguranta cel mai invidiat si mai temut model al fiecaruia din multimea de frati. Astfel, prin actul devorarii lui, fratii au realizat identificarea cu el, fiecare insusindu-si o parte din puterea lui. Pranzul totemic, poate prima sarbatoare a omenirii, ar fi deci reluarea si comemorarea acestei fapte memorabile, nelegiuite, cu care au inceput atat de multe - organizatiile sociale, restrictiile morale si religia. - Sigmund Freud Problema de rezolvat este de a deplasa scopurile pulsionale astfel incat sa nu intre sub incidenta frustrarii din partea lumii exterioare. Sublimarea pulsiunilor isi ofera aici ajutorul. Si reusim cel mai bine atunci cand stim sa sporim indeajuns castigul de placere din sursele muncii psihice si intelectuale. Asemenea satisfactii pot proveni din bucuria artistului care creeaza, din bucuria fata de intruparea plasmuirii fanteziei lui, din bucuria cercetatorului la rezolvarea unor probleme si la aflarea adevarului. - Sigmund Freud